دلی دومرول

ده ده قورقود کیتابیندان اوْلان بیر افسانه کی دومرول اوغوزخان نوه لریندن بیریدی دلی دومورل آد وئریلیب چون  او اوشاقلیقدا دوْققوز اوکوزی ئولدوردی و بیر قوروموش چای اوسته کورپو ویریدی و جماعتدن 30 آخچا (گوموش پول)باج آلاردی هر کیمسه بۇ کورپودن گئچسیدی گرک 30 آخچا اونا باج وئرردی و ایه ایستمه سیدی کورپودن گئچسین اونی توتوب زورونان گئچیدیب و 40 آخچا آلاردی .
 اوغوز تورکلرین ناغیلی 
دلی دومرول ده ده قوروقود  افسانه لریندن و ان اسکی اوغوز تورکلرین تاریخینده یازیلان بیر ناغیلدی بۇ افسانه تورکلر ائللرینده اوخونوب و دئیلیب و ایللر بویی اوغوز تورکلرین ناغیلی اوْلوب
 ناغیل 

بو ناغیلدا دومورل بیر پهلوانین جوان ئولومون گوروب تانریا شکایت ائدیر کی نیه جوانلاری بوشلامیر تانری عزرائلی یوللور کی اونون جانین آلسین و دومرول توبه ائدیب اوز سوزوندن قایدیر آمّا عزرائیل اوندان ایستیر اوز یرینه بیر آیری کیمسه نین جانین وئرسین او باشدا آتاسینا دئیر کی مینیم یریمه جان وئر آتاسی قبول ائتمیر و سوندا آناسینا دئیر و آناسیدا قبول ائتمیر او اوینه گلیر کی اوشاقلارین و خاتونون گوروب و اولارا ئولماقینی دئسین کی عزرائیل اوینده اونون جانین آلماقا گلیر اونون خاتونی عزرائیلی بۇ ایشده دایاندیریر و ایستیر ارینین یرینه جان وئرسین دومرول خاتونون چوخ ایستیردی و بوایشه راضی اولمویوب و عزرائیلدن ایستیر دومورلون اوز جانین آلسین بۇ آرادا عزرائیل ایکیسنده بوشلویب و تانری اولارا اوزون عمر وئیریر

بو ناغیل بیر معنوی و فولکلور بیر ناغیلدی کی ئولماقی و قبر اوین وجوانلیقی و گوجلو اولماقی و پهلوانلیقی بیر بیرینن توتوشدوروب و جوانلارین وپهلوانلارین ئولماقینی چوخ راحت بیلیب و ئولماقی معنوی بیر سوزده یازیب و بوکی ایستک و ایستماق عمری چوخالدار و انسانلارین محبتین و جاندان دوغوردان گئچماقین یازیبلار .

دومرول بوناغیلدا آتاسیندان ایسته دی اونون یرینه جان وئرسین وآتاسی قبول ائتمه دی او آتاسینی تانریا تاپشیردی و اوندان حلالیق ایسته دی وصله رحم ائتدی وآناسینی دا تانریا تاپشیردی و اوزون ئولماقا حاضیر ائتدی و اوشاقلارین و خاتونون گوردی واولاری تانریا تاپشیردی و اونون خاتونی حقیقی بیر ایستکده اونون یرینه جان وئرماقا حاضیر اولدی و بۇ ایستکلره گروه ایکی سیده اوزون بیر عمره صاحیب اوْلدولار و بوکی نقدر پهلوان اولاسان و گوجون چوخ اولا آخیرده گرک ئولوب ودونیادن گئده سن بۇ ناغیلدا چوخ گوزه گلیم شکیلده یازیلیب .

 قایناقلار 
صمد بهرنگی دلی دومورول 

دمرل (یدالله صمدی فیلمی)

بؤلمه:دده قورقود کیتابی
بؤلمه:دده قورقود کیتابی‌نین شخصیتلری